Mal for prosjektskildring

Forskingssatsinga «Kulturbruk, publikum og deltaking» – del 1 og del 2

Denne malen består av følgjande deler:

* A: Oversikt over elementa i prosjektskildringa
* B: Generell rettleiing
* C: Rettleiing til innhaldet i prosjektskildringa

### A. Element som prosjektskildringa skal innehalde:

1. Prosjekttittel
2. Samandrag
3. Relevans for utlysinga
4. Bakgrunn: status for forskinga og kunnskapsbehov

4.1 Tidlegare forsking

4.2 Kunnskapsbehov og prosjektmål

1. Forskingsspørsmål
2. Teoretisk tilnærming
3. Metodisk tilnærming
4. Prosjektorganisering og -gjennomføring

8.1 Arbeidspakkar (for del 1)

8.2 Arbeidsfordeling og organisering av arbeidet

8.3 Framdriftsplan

1. Utfordringar og risiko
2. Formidling av kunnskap
3. Budsjett
4. Litteratur- og kjeldeliste

### B. Generell rettleiing

Prosjektskildringa blir lesen av forskingsutvalet til Kulturrådet og sekretariatet deira, beståande av tilsette i avdeling for kulturanalyse, Kulturdirektoratet. Prosjektskissa i lag med CV-ar formar grunnlaget for vurderinga. Det føreslegne forskingsprosjektet skal presenterast klart med eit språk som er forståeleg for fagfolk innan kunst- og kulturforskinga og for personar med ei generell vitskapleg forståing av feltet. Søknaden kan skrivast på norsk (nynorsk eller bokmål), svensk eller dansk. Engelsk kan godkjennast i nokre særskilte tilfelle.

Fullfør elementa i malen slik som dei er presenterte i del A og med denne spesifikke rekkefølga. Malen er utforma for å dekkje alle elementa i vurderingskriteria. Likevel er søkaren sterkt rådd til å lese utlysingsteksten nøye.

Prosjektskildringar som følger søknader til del 1, kan vere på *maksimalt 20 000 teikn med mellomrom*. Litteraturliste kjem i tillegg.

Prosjektskildringar som følger søknader til del 2, kan vere på *maksimalt 12 000 teikn med mellomrom*. Litteraturliste kjem i tillegg.

Prosjektskildringa skal nytte følgande format:

* Font: Calibri eller Arial i 11–12 punkts skriftstorleik for brødtekst, overskrifter kan vere i storleik 14–16 punkt
* Linjeavstand: 1,5
* Marg: 2,5 cm
* Referansestil: valfritt (men gjerne APA 7th).

### C. Rettleiing til innhaldet i prosjektskildringa

## 1. Prosjekttittel

Bruk same tittel som i søknadsskjemaet.

## 2. Samandrag

Gje ei kortfatta og presis oppsummering av prosjektet som gjev ei overordna forståing av heile søknaden. Samandraget bør inkludere prosjektmål, metode, forventa resultat, og relevans. Samandraget skal vere på maksimalt 500 teikn inkludert mellomrom og vil kunne bli publisert på nettsidene til Kulturrådet.

## 3. Relevans for utlysinga

Oppsummer og vis forståing av dei sentrale spørsmåla og tema i utlysingsteksten. Det bør kome klart fram av denne delen korleis det føreslegne prosjektet er relevant for utlysinga.

## 4. Bakgrunn: status for forskinga og kunnskapsbehov

4.1 Tidlegare forsking: Skildre relevant eksisterande forsking og annan kunnskap som prosjektet bygger vidare på.

4.2 Kunnskapsbehov og prosjektmål: Gjer greie for kunnskapsbehova prosjektet skal svare på, og definer dei overordna prosjektmåla for det føreslegne prosjektet i samanheng med tidlegare forsking og kunnskapsbehov.

## 5. Forskingsspørsmål

Gje ei detaljert og tydeleg skildring av dei sentrale forskingsspørsmåla og problemstillingane i prosjektforslaget, og eventuelle hypotesar.

## 6. Teoretisk tilnærming

Forklare det teoretiske rammeverket som prosjektet bygger på, og korleis det blir brukt for å svare på forskingsspørsmåla og forskingsmåla. Sørg for at den teoretiske tilnærminga er godt grunngjeve og skildra.

## 7. Metodisk tilnærming

Gje ei detaljert skildring av forskingsdesign, metodar for datainnsamling, og analysemetodar. Sørg for at det kjem tydeleg fram korleis metodane er eigna til å svare på problemstillingane og prosjektmåla.

## 8. Prosjektorganisering og -gjennomføring

8.1 Arbeidspakkar: Skildre korleis prosjektet er delt opp i arbeidspakkar eller delprosjekt, inkludert tidslinje.\*

8.2 Arbeidsfordeling og organisering av arbeidet: Utarbeid ein plan for organisering av arbeidet. Planen skal skildre kven som skal gjerne kva i prosjektet, og korleis eit eventuelt samarbeid skal gå føre seg. Planen skal også gjere greie for eventuelle samarbeidskonstellasjonar, og for relevante faglege nettverk.\*\*

8.3 Framdriftsplan: Sett inn ein plan (ei visuell framstilling) for korleis prosjektet med dei ulike arbeidspakkane/delprosjekta skal gjennomførast, med milepålar, oppgåvefordeling og tidsfristar.

*\* Punktet om arbeidspakkar gjeld dersom for søknadar til del 1 av forskingssatsinga og er ikkje naudsynt for prosjektskildringane til del 2.*

*\*\* Ved fleire prosjektdeltakarar er det viktig å kort skildre korleis kompetansen til dei ulike deltakarane utfyller kvarandre. Unngå å gjenta informasjon som allereie står i CV-en.*

## 9. Utfordringar og risiko

Identifiser potensielle faglege og organisatoriske utfordringar, og gje ei kort skildring av eventuelle risikohandteringstiltak.

## 10. Formidling av kunnskap

Presenter ein plan for korleis prosjektresultata skal formidlast til både fagmiljø og breiare samfunn, inkludert publisering, konferansar, og populærvitskapleg formidling.

Formidlingsplanen skal gjere greie for korleis resultata frå forskingsprosjektet skal formidlast, inkludert form, format og omfang for planlagde publikasjonar. Ved samarbeidsprosjekt skal formidlingsplanen gjere greie for korleis sluttrapporten skal skrivast fram og kven som skal ha ansvar for arbeidet.

Eventuelle nye data som vert henta inn gjennom prosjektet, skal i størst mogleg grad gjerast tilgjengeleg for deling og vidare bruk. Formidlingsplanen skal gjere greie for korleis dette skal handsamast.

## 11. Budsjett

Legg ved ein kortfatta budsjettplan som knyt ressursbehov til dei ulike delane av prosjektet. Denne skal innehalde alle kostnadar for gjennomføringa av prosjektet, inkludert reise og deltaking på arbeidsseminar.

## 12. Litteratur- og kjeldeliste

Legg ved ein litteratur- og kjeldeliste med oversikt over alle referansane oppgitt i prosjektskildringa. Referansestil er valfritt, men lista må vere sortert alfabetisk etter forfattar.